Carl Meissner

Ni Carl Daniel Friedrich Meissner (1 Nobiembre 1800 – 2 Mayo 1874) ket maysa idi a Suiso a botaniko.

 Biograpia 
Nayanak idiay Bern, Suisa idi 1 Nobiembre 1800, nabunyagan isuna a kas Meisner ngem kanungpalan a binaliwan ti panagiletra ti naganna iti Meissner. Para iti kaaduan kadagiti 40 a tawen a pagsapulanna, isu ket maysa idi a Propesor ti Botanika iti Unibersidad ti Basel. Nagaramid isuna kadagiti nangruna a kontribusion iti botaniko a literatura, a mairaman ti pannakaipablaak ti komprehennsibo nga obra iti Plantarum Vascularum Genera, ken dagiti pablaak dagiti monograpo kadagiti pamilia ti Polygonaceae (naipagpangruna ti henero ti Polygonum), Lauraceae, Proteaceae, Thymelaeaceae ken Hernandiaceae. Adu dagiti kontribusionna iti panangipalawag ti flora ti Australia; impalawagna dagiti ginasut a sebbangan ti Proteaceae ti Australia, ken dagiti adu a sebbangan ti Australia manipud kadagiti sabali a pamilia, a naipangpangruna ti Fabaceae, Mimosaceae ken Myrtaceae. Kimmapuy ti salun-atna kalpasan idi 1866, ken saan unay nga aktibo isunan. Pimmusay idiay Basel idi 2 Mayo 1874.

 Dagiti nagibasaran 



Kategoria:Dagiti botaniko manipud iti Suisa
Kategoria:1800 a pannakaipasngay
Kategoria:1874 nga ipupusay